钦定古今图书集成/明伦汇编/闺媛典/第222卷 > 林大庄继妻徐氏〈陈氏江氏附〉
## 钦定古今图书集成/明伦汇编/闺媛典/第222卷 > 林大庄继妻徐氏〈陈氏江氏附〉

按《温州府志》：“徐氏，林大庄继妻，瑞安人。年十九，夫亡。
子守身，前妻出也。徐抚如所生，含荼茹蘗，垢面蓬首，
孀居五十年。守身娶陈氏，年二十九，亦寡。陈矢志如
姑，姑媳相对恸哭，邻里常为之罢食。家日落，陈拮据
奉姑，抚五子俱长。长得昭，补邑廪生。娶江氏，年二十
五，得昭丧子增彩，方四岁，增志仅逾月，江誓守益笃。”
陈因痛子遘疾五载，江奉侍汤药，寒暑不倦。邑人称
“世节”之门。有司题旌，建坊表之，《增志》贵江赠孺人。